title: إيلون ماسك
text: ف ماي 2002، ماسك أسس شركة سپيس إيكس، لي كتهتم ب تصنيع صوارخ و رحلات ف لفضاء، لي هو لمدير تنفيدي و لمصمم رئيسي ديالها. نضم ل شركة طيسلا، لي كتصايب طونوبيلات كيخدمو ب تريسينتي، ف 2004، عام من مورا ما تأسسات، و ولا هو لمدير تنفيدي و لمهندس لمنتج ديالها. ف 2006 لهم إنشاء شركة سولار سيتي، ديال طّاقة شّمسية (لي ولات دابا تابعة ل طيسلا)، و خدم رئيس مجلس لإدارة فيها. ف 2015، ماسك شارك ف تأسيس أوپن إي آي د لبحت لاربحية لي كتهدف ل ترويج دكاء صطيناعي ضريف، يعني ماكيشكلش خطر علا لحضارة ؤ لحياة د بنادم. ف يونيو 2016، شارك ماسك ف تأسيس نيورالينكديال تّقنية لعصبية مركزة علا تطوير أنطيرفاص مخ-أورديناتور (تقنية كتهدف ل تّيصال مباشر بين مخ بنادم و لأورديناتور). ف دجنبر 2016 ماسك أسس ذا بورينݣ كامپاني، لي هي شركة ديال لبنية تحتية و كتهتهم ب حفير لأنفاق.